Es presenta el programa del Porrat del Raval 2018
08 febrer 2018

## Es presenta el programa del Porrat del Raval 201808 febrer 2018Última actualització: 14 juliol 2025

![](../gestion/img/_AO_0490-copia.jpg)  
  

La presidenta de la Junta de Districte del Raval, Àngels Pérez, acompanyada pel president de l'Associació de Veïns del Raval, Juanjo Català, han presentat aquest matí el programa del Porrat 2018 de Gandia que comptarà amb diferents activitats amb tres zones de botigues, exposicions i atraccions medievals.

La quinzena edició del Porrat tindrà lloc els dies 10 i 11 de febrer, i presenta com a principal novetat l'ampliació d'aquest esdeveniment fins al carrer Canonge Noguera. Un enclavament històric en la vida comercial de la Gandia del segle XIX que fou la porta d'entrada a la ciutat per al tràfic de venedors i comerciants.

Dins del marc de les activitats del Porrat, l'Associació de Veïns s'ha posat en contacte amb els residents de les zones afectades per notificar el programa amb l'objectiu de minimitzar les molèsties. D'aquesta manera, els veïns podran demanar a l'Associació de Veïns targetes per poder utilitzar els pàrquings municipals.

**À****ngels Pé****rez** ha aprofitat per a convocar tots els gandians i gandianes a participar en aquest porrat històric. "Convidem tota la ciutadania, que de segur que ho passaran d'allò més bé".

Per la seua banda, **Juanjo Catal****à**, ha procedit a llegir el programa d'activitats i ha recordat la importància del carrer Canonge Noguera en la història de Gandia. "Era un punt neuràlgic de tot el tràfic que hi havia en Gandia. Hi havia un mercat desenvolupat en horitzontal".

**PROGRAMA PORRAT 2018**

DISSABTE 10 DE FEBRER:

12 h. Pregó en la plaça de Sant Josep i cercavila pel Porrat

14.30 h. Putxero al Centre Social (reservar al tel. 962959625)

17 h. Ball alumnes Esther López a la plaça de Sant Josep

21.30 h. Sopar dels enamorats al Centre Social (reserva prèvia)

DIUMENGE 11 FEBRER:

12/12.15 h. Tradicional Ofrena a Sant Josep

12.30 h. Taller Danses a la plaça del Tirant

14.30 h. Paella al Centre Social (reserva prèvia)

[Twittear](https://twitter.com/share)